ആരാധനാലയങ്ങളില് ജുമുഅ നടത്താന് അനുമതി നല്കണമെന്നാവശ്യപ്പെട്ട് സമസ്ത കോര്ഡിനേഷന് സമിതി പ്രതിഷേധ സംഗമം പേരാമ്ബ്ര: ആരാധനാലയങ്ങളില് ആവശ്യമായ ആളുകളെ ഉള്പ്പെടുത്തി ജുമുഅ നടത്താന് അനുമതി നല്കണമെന്ന് ആവിശ്യപ്പെട്ട് പേരാമ്ബ്ര പഞ്ചായത്ത് സമസ്ത കോര്ഡിനേഷന് സമിതി പ്രതിഷേധ സംഗമം നടത്തി. ഗ്രാമ പഞ്ചായത്ത് ഓഫീസിന് മുമ്ബില് സംഘടിപ്പിച്ച പ്രതിഷേധ സംഗമം സയ്യിദ് അലി തങ്ങള് ഉദ്ഘാടനം ചെയ്തു. റഷീദ് റഹ്മാനി കൈപ്രം അധ്യക്ഷത വഹിച്ചു. മാജിദ് ഫൈസി പ്രാര്ത്ഥന നടത്തി. സഫീര് അശ്അരി സ്വാഗതവും സി സൂപ്പി നന്ദിയും പറഞ്ഞു. ഗ്രാമ പഞ്ചായത്ത് പ്രസിഡന്റ് വി.കെ. പ്രമോദിന് നേതാക്കള് നിവേദനം കൈമാറി. എസ്എംഎഫ് പഞ്ചായത്ത് പ്രസിഡന്റ് എന്.കെ. മജീദ് സന്ദേശം നല്കി. സി. മൊയ്തു, സൂഫി മുസ്ലിയാര്, ശുഐബ് എടവരാട്, എം.കെ. ഷാമില്, ആര്.കെ. മുഹമ്മദ് തുടങ്ങിയവര് പങ്കെടുത്തു.